CELEX: 52015PC0380
Language: da
Date: 2015-07-28
Title: Forslag til RÅDETS FORORDNING om ændring af forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten for så vidt angår varer omfattet af kvalitetsordninger for landbrugsprodukter og fødevarer

EUROPA-KOMMISSIONEN
            Bruxelles, den 28.7.2015
            COM(2015) 380 final
            2015/0165(NLE)
            Forslag til
            RÅDETS FORORDNING
            om ændring af forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten for så vidt angår varer omfattet af kvalitetsordninger for landbrugsprodukter og fødevarer
            
               
         
         
            
               BEGRUNDELSE
            
            
               1.
                     BAGGRUND FOR FORSLAGET
            
            
               Rådets forordning (EF) nr. 866/2004 ("forordningen om den grønne linje") fastsætter særlige regler vedrørende varer, tjenesteydelser og personer, som passerer linjen mellem de områder i Republikken Cypern, hvor regeringen for Republikken Cypern ikke udøver faktisk kontrol, og de områder, hvor regeringen for Republikken Cypern udøver faktisk kontrol. 
            
            
               Ved Europa-Parlamentets og Rådets forordning (EU) nr. 1151/2012 er der fastsat regler om kvalitetsordninger for landbrugsprodukter og fødevarer, som de omfattede produkter kan falde ind under, når de markedsføres på EU-markedet. 
            
            
               Nærværende ændringsforslag fastsætter, hvordan kontrolmekanismen vedrørende varer omfattet af forordning (EU) nr. 1151/2012, hvis geografiske anvendelsesområde omfatter områder i Republikken Cypern, hvor regeringen for Republikken Cypern ikke udøver faktisk kontrol, vil blive anvendt i de nævnte områder, i afventning af Cyperns genforening. 
            
            
               På nuværende tidspunkt vil dette ændringsforslag kun omfatte Halloumi/Hellim, for hvilket Kommissionen har modtaget en ansøgning om registrering som beskyttet oprindelsesbetegnelse. Med henblik herpå tager dette ændringsforslag hensyn til og er baseret på den fælles forståelse om en midlertidig løsning for Halloumi/Hellim, som skal gennemføres i afventning af Republikken Cyperns genforening, og som man nåede frem til under ledelse af kommissionsformand Jean-Claude Juncker ved hans besøg i Cypern den 16. juli 2015
                  1
               . Ændringsforslaget vil dog også finde anvendelse på andre eventuelle senere ansøgninger om registrering af betegnelser i henhold til forordning (EU) nr. 1151/2012, hvis geografiske anvendelsesområde omfatter områder i Republikken Cypern, hvor regeringen for Republikken Cypern ikke udøver faktisk kontrol.
            
            
            
               2.
                     RESULTAT AF HØRINGER AF INTERESSEREDE PARTER OG KONSEKVENSANALYSER
            
            
               Kommissionen har hørt regeringen for Republikken Cypern og har modtaget input fra mange interessenter.
            
            
               3.
                     JURIDISKE ASPEKTER AF FORSLAGET
            
            
               Med hensyn til varer med en betegnelse, der er registreret i henhold til Europa-Parlamentets og Rådets forordning (EU) nr. 1151/2012, der fastsætter regler om kvalitetsordninger for landbrugsprodukter og fødevarer, og hvis geografiske anvendelsesområde omfatter områder i Republikken Cypern, hvor regeringen for Republikken Cypern ikke udøver faktisk kontrol, fastsættes det i nærværende forordning, at et kontrolorgan i henhold til nævnte forordnings artikel 39, stk. 1, skal udføre de i nævnte artikel anførte opgaver i de områder i Republikken Cypern, hvor regeringen for Republikken Cypern ikke udøver faktisk kontrol. 
            
            
               2015/0165 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten for så vidt angår varer omfattet af kvalitetsordninger for landbrugsprodukter og fødevarer
            
            
               RÅDET FOR DEN EUROPÆISKE UNION HAR —
            
            
               under henvisning til protokol nr. 10 om Cypern
                  2
                til tiltrædelsesakten af 2003, særlig artikel 2,
            
            
               under henvisning til forslag fra Europa-Kommissionen,
            
            
               efter en særlig lovgivningsprocedure, og
            
         
         
            
               ud fra følgende betragtninger:
            
            
               (1)Rådets forordning (EF) nr. 866/2004
                  3
                fastsætter særlige regler vedrørende varer, tjenesteydelser og personer, som passerer linjen mellem de områder i Republikken Cypern, hvor regeringen for Republikken Cypern ikke udøver faktisk kontrol, og de områder, hvor regeringen for Republikken Cypern udøver faktisk kontrol. 
            
            
               (2)Ved Europa-Parlamentets og Rådets forordning (EU) nr. 1151/2012
                  4
                er der fastsat regler om kvalitetsordninger for landbrugsprodukter og fødevarer, som de omfattede produkter kan falde ind under, når de markedsføres på EU-markedet.
            
            
               (3)I artikel 3 i protokol nr. 10 om Cypern hedder det, at intet i den udelukker foranstaltninger til fremme af den økonomiske udvikling i de nævnte områder. 
            
            
               (4)I afventning af Cyperns genforening er det nødvendigt at fastsætte, hvordan kontrolmekanismen vedrørende varer omfattet af forordning (EU) nr. 1151/2012, hvis geografiske anvendelsesområde omfatter områder i Republikken Cypern, hvor regeringen for Republikken Cypern ikke udøver faktisk kontrol, vil blive anvendt i de nævnte områder. 
            
            
               (5)Under kommissionsformand Junckers ledelse nåede man den 16. juli 2015 frem til en fælles forståelse om en midlertidig løsning for Halloumi/Hellim, som skal gennemføres i afventning af Republikken Cyperns genforening. Nærværende forordning berører ikke Kommissionens beføjelser i henhold til forordning (EU) nr. 1151/2012, herunder gennemgangen af ansøgninger om registreringer. 
            
            
               (6)Kommissionen vil i overensstemmelse med denne fælles forståelse sikre, at den relevante EU-lovgivning respekteres fuldt ud, som fastsat i EU-traktaterne.
            
            
               (7)Nærværende forordning berører ikke en eventuel fremtidig afgørelse fra Kommissionen, som ophæver forbuddet mod flytning af de pågældende animalske produkter, og som skal træffes i henhold til artikel 4, stk. 9, i forordning (EF) nr. 866/2004 — 
            
            
               VEDTAGET DENNE FORORDNING:
            
            
               Artikel 1
            
            
               I forordning (EF) nr. 866/2004 foretages følgende ændring:
            
            
               I artikel 4 indføjes følgende stykke:
            
            
               "4a. Med hensyn til varer med en betegnelse, der er registreret i henhold til Europa-Parlamentets og Rådets forening (EU) nr. 1151/2012, der fastsætter regler om kvalitetsordninger for landbrugsprodukter og fødevarer, og hvis geografiske anvendelsesområde omfatter områder i Republikken Cypern, hvor regeringen for Republikken Cypern ikke udøver faktisk kontrol, skal den officielle kontrol, jf. nævnte forordnings artikel 36, i de områder i Republikken Cypern, hvor regeringen for Republikken Cypern ikke udøver faktisk kontrol, udføres af et kontrolorgan udpeget i henhold til nævnte forordnings artikel 39, stk. 1. 
            
            
               Ud over rapporteringen til de kompetente myndigheder i Republikken Cypern i henhold til artikel 5, stk. 2, litra e), i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes, skal det i første afsnit omhandlede organ hver sjette måned rapportere til Europa-Kommissionen om gennemførelsen af sine opgaver i henhold til nærværende forordning."
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den
            
            
               
                     På Rådets vegne
                        
                  
               
                     Formand
               
            
         
         
            
                  
                     (1)
                  
                  
                     http://europa.eu/rapid/press-release_MEX-15-5402_en.htm.
                  
                   
               
               
                  
                     (2)
                  EUT L 236 af 23.9. 2003, s. 955.
               
               
                  
                     (3)
                  EUT L 161 af 30.4. 2004, s. 128.
               
               
                  
                     (4)
                  EUT L 343 af 14.12. 2012, s. 1.